Онуоха биһиги кыыспыт Көрөн туран дьиктиргиэн иннигэр Хара түөкүн баара Хантан даҕаны ылбытын Харахтаамына хаалла, Хаһыырбытынан хардалаах, Хааннаах хара болотунан Төбөтүн сиигин устун Түһэрэн истэҕинэ, Дьырыбына Дьырылыатта Кыыс бухатыыр эмискэ үлүгэр Көлбөдьүйэн көстөр Кыһыл көмүс куйаҕын Кырыытынан өрө дуксуйан, Халты дайбатта да, Хаҥас өттүлэринэн Хаһыытаһа-хаһыытаһа Халбарыйсан киирэн бардылар, Уҥа өттүлэринэн Урбачыһа сылдьаннар Уордаах үлүгэрдик Умсарыта садьыстылар, Өөҕүргэһэ-өөҕүргэһэ Өттүктэһэн өрүкүстүлэр. Хайа хайаҕа Хардассыбытыгар дылы буолла, Мыраан мырааҥҥа Ыпсыбытыгар дылы буолла.
Тогда девушка наша К удивлению своему Сама даже не заметила, Откуда разбойник Чёрный меч кровавый Нежданно-негаданно достав, С криком ответным Над самой головой Её замахнулся. Но Джырыбына Джырылыатта Девушка-богатырь внезапно Светом отливающей Край кольчуги золотой Под меч подняла, Мимо ударив, оба С левого боку С криком беспрерывным Толкаться стали, С правого боку В злобе слепой, В схватке жестокой Цепляться стали, С рыком-рёвом Через бедро кидаться стали.